9. การจัดการ

9.1 โครงสร้างการจัดการ

บริษัทฯ มีโครงสร้างการจัดการในรูปแบบของคณะกรรมการบริษัทฯ ซึ่งจำแนกเป็นคณะกรรมจำนวน
3 คณะ ได้แก่ คณะกรรมการบริษัทฯ คณะกรรมการบริหาร และคณะกรรมการตรวจสอบ

(1) คณะกรรมการ ณ วันที่ 31 ธันวาคม 2544 ประกอบด้วย

+-------------+------------+------------------------------------------+
| นายบรรณพจน์  |            | ประธานกรรมการ                            |
| ด           |            |                                          |
| ามาพงศ์^(/1) |            | รองประธานกรรมการ                         |
|             |            |                                          |
| ดร.ไพบูลย์    |            | กรรมการ                                  |
| ล           |            |                                          |
| ิมปพยอม^(/1) |            | กรรมการ                                  |
|             |            |                                          |
| นายบุญคลี     |            | กรรมการ                                  |
| ปลั่งศิริ^(/1)  |            |                                          |
|             |            | กรรมการ                                  |
| นางศิริเพ็ญ    |            |                                          |
| ส           |            | กรรมการ                                  |
| ีตสุวรรณ^(/1) |            |                                          |
|             |            | กรรมการ                                  |
| นายนิวัฒน์     |            |                                          |
| บุญทรง       |            | กรรมการ                                  |
|             |            |                                          |
| นายอารักษ์    |            | ประธานกรรมการตรวจสอบ                     |
| ชลธาร์นนท์    |            |                                          |
|             |            | กรรมการตรวจสอบ                           |
| นายพารณ     |            |                                          |
| อิศรเสนา ณ   |            | กรรมการตรวจสอบ                           |
| อยุธยา       |            |                                          |
|             |            |                                          |
| Ms. Chua    |            |                                          |
| Sock Koong  |            |                                          |
|             |            |                                          |
| ดร.ทนง พิทยะ |            |                                          |
|             |            |                                          |
| ดร.โอฬาร    |            |                                          |
| ไชยประวัติ    |            |                                          |
|             |            |                                          |
| ดร. วิรัช     |            |                                          |
| อภิเมธีธำรง   |            |                                          |
|             |            |                                          |
| นายวิทิต      |            |                                          |
| ลีนุตพงษ์      |            |                                          |
+-------------+------------+------------------------------------------+
| หมายเหตุ :   |            |                                          |
+-------------+------------+------------------------------------------+
| ^(/1)       |            |                                          |
| กรร         |            |                                          |
| มการผู้มีอำนาจ |            |                                          |
+-------------+------------+------------------------------------------+

 ขอบเขตอำนาจหน้าที่ของคณะกรรมการบริษัท

1.
ให้คณะกรรมการมีอำนาจกำหนดและแก้ไขเปลี่ยนแปลงชื่อกรรมการซึ่งมีอำนาจลงนามผูกพันบริษัทฯ
ได้

2. ต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
ตลอดจนมติที่ประชุมผู้ถือหุ้น เว้นแต่ในเรื่องที่ต้องได้รับอนุมัติจากที่ประชุมผู้ถือหุ้นก่อนดำเนินการ เช่น
เรื่องที่กฎหมายกำหนดให้ต้องได้รับมติที่ประชุมผู้ถือหุ้น การทำรายการที่เกี่ยวโยงกัน
และการซื้อหรือขายสินทรัพย์ที่สำคัญตามกฏเกณฑ์ของตลาดหลักทรัพย์แห่งประเทศไทย
หรือตามที่หน่วยงานราชการอื่นๆ กำหนด เป็นต้น

3. คณะกรรมการอาจแต่งตั้งบุคคลอื่นใดให้ดำเนินกิจการของบริษัทฯ
ภายใต้การควบคุมของคณะกรรมการ
หรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควรและภายในระยะเวลาที่คณะกรรมการเห็นสมควร
ซึ่งคณะกรรมการอาจยกเลิกเพิกถอนเปลี่ยนแปลงหรือแก้ไขอำนาจนั้นๆ ได้

ทั้งนี้คณะกรรมการบริษัทฯ ได้มอบหมายให้คณะกรรมการบริหารมีอำนาจหน้าที่ในการปฏิบัติงานต่างๆ
โดยมีรายละเอียดการมอบอำนาจตามขอบเขตอำนาจหน้าที่ของคณะกรรมการบริหาร
ซึ่งการมอบอำนาจนั้นต้องไม่มีลักษณะเป็นการมอบอำนาจที่ทำให้คณะกรรมการบริหารสามารถอนุมัติรายการที่ตนหรือบุคคลที่อาจมีความขัดแย้งมีส่วนได้เสียหรือมีความขัดแย้งทางผลประโยชน์อื่นใด
(ตามข้อบังคับของบริษัทฯ และตามที่สำนักงาน ก.ล.ต. ประกาศกำหนด) ทำกับบริษัทฯ
หรือบริษัทย่อย
ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัทฯ
พิจารณาอนุมัติไว้

(2) คณะกรรมการบริหาร ณ วันที่ 31 ธันวาคม 2544 ประกอบด้วย

+------------------------+---------------------------------------------+
| นายบุญคลี ปลั่งศิริ          | ประธานคณะกรรมการบริหาร                       |
|                        |                                             |
| นายสมประสงค์ บุญยะชัย     | รองประธานคณะกรรมการบริหาร                    |
|                        |                                             |
| ดร. ดำรงค์ เกษมเศรษฐ์    | รองประธานคณะกรรมการบริหาร                    |
|                        |                                             |
| นายนิวัฒน์ บุญทรง          | รองประธานคณะกรรมการบริหาร                    |
|                        |                                             |
| นางบุษบา ดามาพงศ์        | กรรมการบริหาร                                |
|                        |                                             |
| นายอารักษ์ ชลธาร์นนท์      | กรรมการบริหาร                                |
|                        |                                             |
| นางศิริเพ็ญ สีตสุวรรณ       | กรรมการบริหาร                                |
+------------------------+---------------------------------------------+

 ขอบเขตอำนาจหน้าที่ของคณะกรรมการบริหาร

1. กำหนดนโยบาย ทิศทาง กลยุทธ์ และโครงสร้างการบริหารงาน
หลักในการดำเนินธุรกิจของบริษัทฯ ที่กำหนดให้สอดคล้องและสนับสนุนต่อสภาพทางเศรษฐกิจ
และการแข่งขันที่ได้กำหนดและแถลงไว้ต่อผู้ถือหุ้น เพื่อเสนอให้คณะกรรมการบริษัทเห็นชอบ

2. กำหนดแผนธุรกิจ งบประมาณ และอำนาจการบริหารต่างๆ ของบริษัทฯ
เพื่อเสนอให้คณะกรรมการบริษัทเห็นชอบ

3. ตรวจสอบ ติดตามการดำเนินนโยบาย และแนวทางบริหารงานด้านต่างๆ ของบริษัทฯ
ที่กำหนดให้เป็นไปอย่างมีประสิทธิภาพ เอื้อต่อสภาพการดำเนินธุรกิจ

4. ตรวจสอบติดตามผลการดำเนินงานของบริษัทฯ ที่กำหนดให้เป็นไปตามแผนธุรกิจที่ได้รับอนุมัติไว้

5. พิจารณาโครงการลงทุนขนาดใหญ่ของบริษัทฯ ที่กำหนด

6. ดำเนินการอื่นๆ ตามที่คณะกรรมการบริษัทมอบหมายเป็นคราวๆ ไป

 อำนาจในการอนุมัติการดำเนินการทางการเงิน

1. ให้คณะกรรมการบริหารของบริษัทฯ
มีอำนาจในการอนุมัติการดำเนินการทางการเงินในวงเงินไม่เกิน 800 ล้านบาท
โดยอำนาจอนุมัติทางการเงินดังกล่าวจะรวมถึง การอนุมัติค่าใช้จ่ายต่างๆ
ในการดำเนินการตามปกติธุรกิจ เงินลงทุนในโครงการ (Investment)
การลงทุนในสินทรัพย์ฝ่ายทุน (Capital Expenditure) หรือสินทรัพย์ถาวร การกู้ยืมเงิน
การให้กู้ยืมเงิน การจัดหาวงเงินสินเชื่อ หรือการออกตราสารหนี้ รวมถึงการให้หลักประกัน
การค้ำประกันเงินกู้หรือสินเชื่อ เป็นต้น ทั้งนี้ เว้นแต่การดำเนินการดังต่อไปนี้

1.1 การฝากเงิน การต่ออายุเงินฝาก และการถอนเงินฝากก่อนกำหนดสำหรับบัญชีเงินฝากประจำ
ตั๋วสัญญาใช้เงินและตราสารการเงินอื่นๆ ให้คณะกรรมการบริหารมีอำนาจอนุมัติในวงเงินไม่เกิน
2,500 ล้านบาท

1.2 การจัดทำเครื่องมือบริหารความเสี่ยงของอัตราแลกเปลี่ยน และอัตราดอกเบี้ย
ให้คณะกรรมการบริหารมีอำนาจอนุมัติในวงเงินไม่เกิน 1,500 ล้านบาท

2. การกู้และการต่ออายุเงินกู้ระหว่างบริษัทในเครืออันเป็นรายการที่เกี่ยวโยงกัน
ให้คณะกรรมการบริหารมีอำนาจอนุมัติได้ในวงเงินไม่เกิน 800 ล้านบาท
และให้อยู่ภายใต้กฎระเบียบต่างๆ ของตลาดหลักทรัพย์แห่งประเทศไทยหรือหน่วยงานที่เกี่ยวข้อง

ทั้งนี้คณะกรรมการบริหารอาจมอบอำนาจช่วงให้พนักงานระดับบริหารของบริษัทฯ
มีอำนาจอนุมัติทางการเงินในเรื่องใดเรื่องหนึ่งหรือหลายเรื่อง
ตามที่คณะกรรมการบริหารพิจารณาเห็นสมควรก็ได้

อนึ่ง
การอนุมัติรายการดังกล่าวข้างต้นจะต้องไม่มีลักษณะเป็นการอนุมัติรายการที่ทำให้คณะกรรมการบริหารหรือผู้รับมอบอำนาจจากคณะกรรมการบริหาร
สามารถอนุมัติรายการที่ตนหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์อื่นใด (ตามข้อบังคับของบริษัทฯ และตามที่สำนักงาน
ก.ล.ต. ประกาศกำหนด) ทำกับบริษัทฯ หรือบริษัทย่อย
ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัทฯ
พิจารณาอนุมัติไว้

 (3) คณะกรรมการตรวจสอบ

+------------------------+---------------------------------------------+
| ดร.โอฬาร ไชยประวัติ      | ประธานคณะกรรมการตรวจสอบ                     |
|                        |                                             |
| ดร.วิรัช อภิเมธีธำรง       | กรรมการตรวจสอบ                              |
|                        |                                             |
| นายวิทิต ลีนุตพงษ์          | กรรมการตรวจสอบ                              |
+------------------------+---------------------------------------------+

ขอบเขตอำนาจหน้าที่ของคณะกรรมการตรวจสอบ

1. ดูแลรายงานทางการเงินของบริษัทฯ ให้ตรงต่อความเป็นจริง ครบถ้วน เพียงพอ และเชื่อถือได้

2. ดูแลให้บริษัทฯ มีระบบการควบคุมภายในที่เหมาะสมและมีประสิทธิภาพ

3. พิจารณา คัดเลือก และเสนอแต่งตั้งผู้สอบบัญชีของบริษัทฯ

4. ดูแลให้บริษัทฯ ปฏิบัติตามข้อกำหนดและกฎหมายที่เกี่ยวข้อง

5. ดูแลไม่ให้เกิดความขัดแย้งทางผลประโยชน์

6. ปฏิบัติการอื่นตามที่คณะกรรมการของบริษัทฯ มอบหมาย

7. จัดทำรายงานการกำกับดูแลกิจการของคณะกรรมการตรวจสอบ
โดยเปิดเผยไว้ในรายงานประจำปีของบริษัทฯ
ซึ่งรายงานดังกล่าวต้องลงนามโดยประธานคณะกรรมการตรวจสอบ

(4) คณะผู้บริหาร

+--------------------------+-------------------------------------------+
| นายบุญคลี ปลั่งศิริ            | ประธานกรรมการบริหาร บมจ. ชิน คอร์ปอเรชั่น      |
|                          |                                           |
| นายสมประสงค์ บุญยะชัย       | รองประธานกรรมการบริหารด้านการตลาด และ       |
|                          |                                           |
| ดร.ดำรงค์ เกษมเศรษฐ์       | ประ                                       |
|                          | ธานกรรมการบริหารสายธุรกิจสื่อสารโทรคมนาคมไร้สาย |
| นายนิวัฒน์ บุญทรง            |                                           |
|                          | รองประธานกรรมการบริหารด้านข้อมูลสารสนเทศ และ  |
| นายอารักษ์ ชลธาร์นนท์        |                                           |
|                          | ประธานกรรมการบริหาร สายธุรกิจสื่อสารผ่านดาวเทียม |
| นางศิริเพ็ญ สีตสุวรรณ         | และธุรกิจต่างประเทศ                          |
|                          |                                           |
| นายธานินทร์ อังสุวรังษี        | รองประธานกรรมการบริหารด้านภาพลักษณ์ และ       |
|                          |                                           |
|                          | ประธานกรรมการบริหาร สายธุรกิจสื่อและโฆษณา      |
|                          |                                           |
|                          | ประธานกรรมการบริหาร สายธุรกิจ E-Business     |
|                          |                                           |
|                          | กรรมการผู้อำนวยการ                          |
|                          |                                           |
|                          | ผู้ช่วยกรรมการผู้อำนวยการ สายงานการเงิน         |
+--------------------------+-------------------------------------------+
| ณ 31 ธันวาคม 2544         |                                           |
| เลขานุการบริษัท คือ นายสมบัติ  |                                           |
| ทิพยาณานุกูล                |                                           |
+--------------------------+-------------------------------------------+

9.2 การสรรหากรรมการและผู้บริหาร

บริษัทฯ ได้กำหนดแนวทางการสรรหาและแต่งตั้งกรรมการบริษัทฯ ดังนี้

1. ในการประชุมสามัญประจำปีทุกครั้ง กรรมการต้องพ้นจากตำแหน่งตามวาระเป็นจำนวน 1 ใน 3
ถ้าจำนวนกรรมการที่จะแบ่งออกให้ตรงเป็น 3 ส่วนไม่ได้ ก็ให้ออกโดยจำนวนที่ใกล้ที่สุดกับส่วน 1
ใน 3 กรรมการที่จะต้องออกจากตำแหน่งในปีแรกและปีที่ 2 ภายหลังจดทะเบียนบริษัทฯ นั้น
ให้ใช้วิธีจับฉลากกันว่าผู้ใดจะออก ส่วนปีหลังๆ ต่อไป
ให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
กรรมการที่จะออกตามวาระนี้อาจเลือกเข้ามาดำรงตำแหน่งใหม่ก็ได้

2. ในกรณีที่ตำแหน่งกรรมการว่างลง
เพราะเหตุอื่นนอกจากถึงคราวออกตามวาระให้คณะกรรมการเลือกบุคคลใดบุคคลหนึ่งซึ่งมีคุณสมบัติและไม่มีลักษณะต้องห้ามตามมาตรา
68 แห่งพระราชบัญญัติบริษัทมหาชนจำกัด พ.ศ.2535
เข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่าสองเดือน บุคคลซึ่งเข้าเป็นกรรมการแทนดังกล่าว
จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

ทั้งนี้ ข้อบังคับของบริษัทฯ
กำหนดให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการต่อไปนี้

1) ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ถือ

2) ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม 1)
เลือกตั้งบุคคลคนเดียวหรือหลายคนเป็นกรรมการก็ได้
ในกรณีที่เลือกตั้งบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดไม่ได้

3) บุคคลซึ่งได้รับคะแนนเสียงสูงสุดตามลำดับลงมา
เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากัน
เกินจำนวนกรรมการที่จะพึงมีหรือพึงจะเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

9.3 ค่าตอบแทนผู้บริหาร

(1) ค่าตอบแทนที่เป็นตัวเงิน

ค่าตอบแทนที่เป็นตัวเงินของคณะกรรมการบริษัทฯ และคณะผู้บริหารของบริษัทฯมีดังต่อไปนี้

1. ค่าตอบแทนรวมคณะกรรมการบริษัทฯ จำนวน 6 ท่าน สำหรับปี 2544 จำนวน 10.86 ล้านบาท
ซึ่งประกอบด้วย เงินเดือน โบนัส เบี้ยประชุม และกองทุนสำรองเลี้ยงชีพ
เป็นการจ่ายให้กรรมการและกรรมการตรวจสอบ
และค่าตอบแทนนี้ไม่รวมค่าตอบแทนที่จ่ายให้กรรมการที่ดำรงตำแหน่งกรรมการบริหารและผู้บริหาร

2. ค่าตอบแทนรวมของคณะผู้บริหาร จำนวน 6 ท่าน สำหรับปี 2544 จำนวน 40.33 ล้านบาท
ซึ่งประกอบด้วย เงินเดือน โบนัส เบี้ยประชุม และกองทุนสำรองเลี้ยงชีพ และผลตอบแทนอื่นๆ
คณะผู้บริหารหมายถึง กรรมการบริหาร และผู้บริหารของบริษัทฯ
และค่าตอบแทนนี้ไม่รวมของผู้ช่วยกรรมการผู้อำนวยการสายงานการเงิน

(2) ค่าตอบแทนอื่น

ตามการประชุมวิสามัญผู้ถือหุ้นของบริษัทฯ ครั้งที่ 3/2544 เมื่อวันที่ 19 ธันวาคม 2544
ได้มีมติอนุมัติให้ออกและเสนอขายใบสำคัญแสดงสิทธิที่จะซื้อหุ้นสามัญให้แก่กรรมการ พนักงาน
และที่ปรึกษาบริษัทฯ
โดยที่ประชุมผู้ถือหุ้นได้อนุมัติให้ออกและเสนอขายใบสำคัญแสดงสิทธิในครั้งแรกเป็นจำนวน 29
ล้านหน่วย และอนุมัติให้ออกหุ้นสามัญเพื่อรองรับการใช้สิทธิตามใบสำคัญแสดงสิทธิเป็นจำนวน 29
ล้านหุ้น หรือคิดเป็นประมาณร้อยละ 0.99 ของทุนชำระแล้ว (ก่อนการแปลงสภาพ)
โดยมีวิธีการจัดสรรใบสำคัญแสดงสิทธิและสัดส่วนการได้รับหุ้นของกรรมการและผู้บริหารดังต่อไปนี้

 วิธีการจัดสรรใบสำคัญแสดงสิทธิ : บริษัทฯ จะทำการจัดสรรให้แก่กรรมการ
พนักงานและที่ปรึกษาของบริษัทฯ
และผู้รับช่วงซื้อหลักทรัพย์โดยมีข้อผูกพันที่จะนำไปโอนต่อให้แก่กรรมการ พนักงาน
และที่ปรึกษาของบริษัทฯ ตามที่คณะกรรมการบริษัทฯ จะกำหนด ทั้งนี้ การจัดสรรให้แก่บุคคลดังกล่าว
จะอยู่ภายใต้เงื่อนไขดังนี้

1) คณะกรรมการบริษัทฯ จะทำการพิจารณากำหนดรายนามกรรมการ พนักงาน
และที่ปรึกษาของบริษัทฯ ผู้มีสิทธิได้รับใบสำคัญแสดงสิทธิและจำนวนใบสำคัญแสดงสิทธิที่กรรมการ
พนักงาน และที่ปรึกษาของบริษัทฯ ผู้มีสิทธิแต่ละรายดังกล่าว
จะได้รับแต่ทั้งนี้จำนวนใบสำคัญแสดงสิทธิที่กรรมการ พนักงาน และที่ปรึกษาของบริษัทฯ
จะได้รับจัดสรรนั้นจะต้องไม่เกินกว่าจำนวนใบสำคัญแสดงสิทธิที่ที่ประชุมผู้ถือหุ้นได้ให้มติอนุมัติไว้แล้ว

2) คณะกรรมการบริษัทฯ จะเสนอรายชื่อและจำนวนใบสำคัญแสดงสิทธิที่กรรมการของบริษัทฯ
แต่ละรายจะได้รับจัดสรร รวมทั้งรายชื่อและจำนวนใบสำคัญแสดงสิทธิที่พนักงานของบริษัทฯ
และ/หรือที่ปรึกษา ให้แก่ผู้รับช่วงซื้อหลักทรัพย์เพื่อทำการจัดสรร

3) ใบสำคัญแสดงสิทธิที่ผู้รับช่วงหลักทรัพย์ครอบครองอยู่ให้สิ้นอายุลงเมื่อครบกำหนด 1 ปี
นับแต่วันที่ได้รับอนุญาตจากสำนักงานคณะกรรมการ ก.ล.ต.

 สัดส่วนการได้รับหุ้นของกรรมการ และผู้บริหาร :
สัดส่วนการได้รับหุ้นของกรรมการและผู้บริหารที่มีสิทธิจะได้รับใบจัดสรรใบสำคัญแสดงสิทธิเกินกว่าร้อยละ
5 ของจำนวนใบสำคัญแสดงสิทธิที่จะออกและเสนอขายมีดังต่อไปนี้

+----------------------+---------------------------+------------------+
| รายชื่อกรรมการ/พนักงาน  | จำนวนใบสำคัญแสดงสิทธิที่จัดสรร  | คิดเป             |
|                      |                           | ็นร้อยละของโครงการ |
+----------------------+---------------------------+------------------+
| นาย บุญคลี ปลั่งศิริ       | 12,426,200                | 42.85            |
+----------------------+---------------------------+------------------+
| นาย สมประสงค์ บุญยะชัย  | 3,244,500                 | 11.19            |
+----------------------+---------------------------+------------------+
| ดร. ดำรงค์ เกษมเศรษฐ์  | 3,244,500                 | 11.19            |
+----------------------+---------------------------+------------------+
| นาง ศิริเพ็ญ สีตสุวรรณ    | 2,665,600                 | 9.19             |
+----------------------+---------------------------+------------------+
| นาย นิวัฒน์ บุญทรง       | 1,980,800                 | 6.83             |
+----------------------+---------------------------+------------------+
| นาย อารักษ์ ชลธาร์นนท์   | 1,520,700                 | 5.24             |
+----------------------+---------------------------+------------------+
| นาย สรรค์ชัย           | 868,800                   | 3.00             |
| เตียวประเสริฐกุล        |                           |                  |
+----------------------+---------------------------+------------------+
| นาย ธนฑิต เจริญจันทร์    | 243,800                   | 0.84             |
+----------------------+---------------------------+------------------+
|                      |                           |                  |
+----------------------+---------------------------+------------------+

9.4 การกำกับดูแลกิจการ

ในปี 2544 คณะกรรมการบริษัทฯ ได้มีการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
(Code of Best Practices) ตามแนวทางของตลาดหลักทรัพย์แห่งประเทศไทย

9.5 การดูแลเรื่องการใช้ข้อมูลภายใน

บริษัทฯ มีนโยบายและยึดมั่นในจริยธรรม ความซื่อสัตย์และความสุจริตใจในการดำเนินธุรกิจต่อลูกค้า
บริษัทคู่ค้า และผู้ถือหุ้น และมีข้อกำหนดและมีจรรยาบรรณที่ชัดเจน ในกรณีที่พนักงานหรือผู้บริหาร
นำข้อมูลบริษัทฯ ไปเปิดเผยหรือนำไปใช้ส่วนตนหรือกระทำการที่อาจขัดแย้งทางผลประโยชน์
ถือเป็นความผิดอย่างร้ายแรงและอาจถูกลงโทษทางวินัย นอกจากนี้บริษัทฯ
ยังมีนโยบายห้ามผู้บริหารและพนักงานที่ทราบข้อมูลภายใน ซื้อขายหลักทรัพย์ของบริษัทฯ ในช่วง 1
เดือน ก่อนการเปิดเผยข้อมูลแก่สาธารณชน

9.6 บุคลากร

9.6.1 บุคลากร

บุคลากรของบริษัทฯ ณ 31 ธันวาคม 2544 มีจำนวน 114 คน แบ่งได้ตามสายงานที่สำคัญๆ ดังนี้

  ---------------------------------------- -----------------------------
  หน่วยงาน                                  จำนวนคน

  ผู้บริหารและพนักงานที่เกี่ยวข้อง                  26

  Corporate Finance                        46

  Support                                  42

  รวม                                      114

  ที่มา : บริษัทฯ                              
  ---------------------------------------- -----------------------------

ผลตอบแทนรวมของบุคลากรของบริษัทฯ ณ สิ้นปี 2544 รวมทั้งสิ้น จำนวน 145.59 ล้านบาท
(ผลตอบแทนดังกล่าวประกอบด้วย เงินเดือน โบนัส และเงินสมทบกองทุนสำรองเลี้ยงชีพ
และผลประโยชน์อื่นๆ)

9.6.2 นโยบายการพัฒนาบุคลากร

บริษัทฯ มีการจัดฝึกอบรมสัมมนาให้แก่ผู้บริหาร และพนักงาน โดยเน้นการเพิ่มพูนทักษะ ความรู้
และพัฒนาศักยภาพสำหรับการปฏิบัติงานในปัจจุบัน และเตรียมความพร้อมสำหรับการพัฒนาในอนาคต
ซึ่งมีสำนักทรัพยากรบุคคล เป็นหน่วยงานที่รับผิดชอบ ดูแล การจัดหลักสูตรฝึกอบรม โดยแบ่งเป็น 2
ประเภท ดังนี้

  1. หลักสูตรเพื่อเพิ่มพูนสมรรถนะในการปฏิบัติงาน (Competency Training) ได้แก่
  Coaching Skills, Leadership Skills, Problem Solving, Decision Making,
  Project Management

  2. หลักสูตรเชิงเทคนิคในการปฏิบัติงาน (Technical / Functional Training) ได้แก่
  Advanced Internet, Situational English Conversation